88 
Derma molle est, sed in generibus supradictis scuta 
aliquot sunt, praecipue in antico, ad dorsum, duriora et obscu- 
riora, saepius quasi epistoma vel tectum supra rostrum ex- 
tensa, punctulata. [In ventre quoque epimera in scutis duris 
plus minusve dilatantur. 
Rostrum in subfamilia Chirodiscinarum simplex, nor- 
male, minusculum; in familia Listrophoridarum maxillis ab- 
normibus, sive dilatatis foliaceis, convolutis, intersere forci- 
pem quemdam ad pilos hospitis amplexandos, deformatum. 
Videas de hoc melius ad gen. Listropborus. 
Pedes mediocres vel parvi, in Listrophoris, secundi 
paris ceteris minores, omnes in utroque sexu intersese magni- 
tudine subpares, bene ambulacrati, normales sunt. In caeteris 
generibus ex familia Chirodiscidarum, vel primum par ( Chiro- 
discus) vel primum et secundum (Labidocarpus, Schizocarpus], 
vel tertium aut tertium et quartum (/Myocoptes) dilatantur, 
et quasi in laminas deformantur aut aliter modificantur, ad 
forcipem sistendum ut hospitis pili amplexari possint. 
Ambulaera vel nulla (in pedibus deformatis), vel 
minora ex membranula subrotundata, uncis nullis constituta. 
Disculi genitales adsunt in utroque sexu clavati, 
ad genitalium margines conspicui. 
Diseuli copulationis plerumque praesentes. 
Penis mediocris conicus, inter posticos pedes plerum- 
que insitus. 
Vulva ventralis bilabiata. 
Anus semper ventralis. 
Dimorphismum sexuale sat manifestum, praecipue 
quod mares abdomine postice varie fabricato quam in foe- 
minis suis sint conspicui, et pedibus quoque varient, quamvis 
minus. 
Hypopi in kac familia non dignoscuntur. 
Ovipari videntur esse huius familiae acari. 
Habitant super Mammalia, praecipue super rodentia, 
inter corporis pilos inquirendi, pilis iisdem arcte adnexi, 
tamen a Cheyletiellis inquisiti et devorati. 
